ཤེས་པའི་ཁམས་ཀྱི་སྟོང་པ་ཉིད་གང་ཡིན་པ་དེ་ནི་ཡིད་ཀྱི་རྣམ་པར་ཤེས་པའི་ཁམས་ཀྱི་བར་དུ་མ་ཡིན་ནོ།།དེ་བཞིན་དུ་སྡུག་བསྔལ་གྱི་བདེན་པའི་སྟོང་པ་ཉིད་གང་ཡིན་པ་དེ་ནི་སྡུག་བསྔལ་མ་ཡིན་ནོ།།དེ་བཞིན་དུ་ཀུན་འབྱུང་བའི་བདེན་པའི་སྟོང་པ་ཉིད་གང་ཡིན་པ་དེ་ནི་ཀུན་འབྱུང་བ་མ་ཡིན་ནོ།།དེ་བཞིན་དུ་འགོག་པའི་བདེན་པའི་སྟོང་པ་ཉིད་གང་ཡིན་པ་དེ་ནི་འགོག་པ་མ་ཡིན་ནོ།།དེ་བཞིན་དུ་ལམ་གྱི་བདེན་པའི་སྟོང་པ་ཉིད་གང་ཡིན་པ་དེ་ནི་ལམ་མ་ཡིན་ནོ།།དེ་བཞིན་དུ་མ་རིག་པའི་སྟོང་པ་ཉིད་གང་ཡིན་པ་དེ་ནི་མ་རིག་པའི་བར་དུ་མ་ཡིན་ནོ།།དེ་བཞིན་དུ་སྦྱར་ཏེ།རྒ་ཤིའི་བར་གྱི་སྟོང་པ་ཉིད་གང་ཡིན་པ་དེ་ནི་རྒ་ཤིའི་བར་དུ་མ་ཡིན་ནོ།།དེ་ཅིའི་ཕྱིར་ཞེ་ན།ཤ་ར་དྭ་ཏིའི་བུ་གཟུགས་ཀྱང་གཞན་ལ།སྟོང་པ་ཉིད་ཀྱང་གཞན་མ་ཡིན།སྟོང་པ་ཉིད་ཀྱང་གཞན་ལ།གཟུགས་ཀྱང་གཞན་མ་ཡིན་ཏེ།གཟུགས་ཉིད་སྟོང་པ་ཉིད་དོ།།སྟོང་པ་ཉིད་གཟུགས་སོ།དེ་བཞིན་དུ་ཚོར་བ་དང་།འདུ་ཤེས་དང་།འདུ་བྱེད་རྣམས་དང་།རྣམ་པར་ཤེས་པ་ཡང་གཞན་ལ།སྟོང་པ་ཉིད་ཀྱང་གཞན་མ་ཡིན།སྟོང་པ་ཉིད་ཀྱང་གཞན་ལ།རྣམ་པར་ཤེས་པ་ཡང་གཞན་མ་ཡིན་ཏེ།རྣམ་པར་ཤེས་པ་ཉིད་སྟོང་པ་ཉིད་དོ།།སྟོང་པ་ཉིད་ཀྱང་རྣམ་པར་ཤེས་པའོ།།དེ་བཞིན་དུ་མིག་ཀྱང་གཞན་ལ།སྟོང་པ་ཉིད་ཀྱང་གཞན་མ་ཡིན།སྟོང་པ་ཉིད་ཀྱང་གཞན་ལ།མིག་ཀྱང་གཞན་མ་ཡིན་ཏེ།མིག་ཉིད་སྟོང་པ་ཉིད་དོ།།སྟོང་པ་ཉིད་མིག་གོ།།དེ་བཞིན་དུ་རྣ་བ་དང་།སྣ་དང་།ལྕེ་དང་།ལུས་དང་།ཡིད་ཀྱང་གཞན་ལ་སྟོང་པ་ཉིད་ཀྱང་གཞན་མ་ཡིན།སྟོང་པ་ཉིད་ཀྱང་གཞན་ལ།ཡིད་ཀྱང་གཞན་མ་ཡིན་ཏེ།ཡིད་ཉིད་སྟོང་པ་ཉིད་དོ།།སྟོང་པ་ཉིད་ཡིད་དོ།།དེ་བཞིན་དུ་གཟུགས་རྣམས་ཀྱང་གཞན་ལ།སྟོང་པ་ཉིད་ཀྱང་གཞན་མ་ཡིན།སྟོང་པ་ཉིད་ཀྱང་གཞན་ལ།གཟུགས་རྣམས་ཀྱང་གཞན་མ་ཡིན་ཏེ།གཟུགས་རྣམས་ཉིད་སྟོང་པ་ཉིད་དོ།།སྟོང་པ་ཉིད་གཟུགས་རྣམས་སོ།།དེ་བཞིན་དུ་སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་ཀྱང་གཞན་ལ།སྟོང་པ་ཉིད་ཀྱང་གཞན་མ་ཡིན།སྟོང་པ་ཉིད་ཀྱང་གཞན་ལ།ཆོས་རྣམས་ཀྱང་གཞན་མ་ཡིན་ཏེ།ཆོས་རྣམས་ཉིད་སྟོང་པ་ཉིད་